Дзяды - Вікіпэдыя

# Дзяды

### Зьвесткі зь Вікіпэдыі — вольнай энцыкляпэдыі.

Дзяды́ — народны памінальны абрад, рытуальная вячэра ў памяць памерлых продкаў. Дзядамі таксама называлі дзень, калі адбываўся абрад, і нябожчыкаў, якіх ушаноўвалі.

## [рэдагаваць] Гісторыя

Паходзяць Дзяды з дахрысьціянскага ўсходнеславянскага звычаю трызны, зьвязаны з культам продкаў. Пазьней абрад ускладніўся напластаваньнем хрысьціянскага культу. Дзяды спраўлялі ў пэўныя дні, у залежнасьці ад мясцовасьці па некалькі разоў на год, часьцей вясной і ўвосень. Галоўнымі былі Зьмітраўскія Дзяды (асяніны) у суботу перад Зьмітравым днем (26 кастрычніка) па старым стылі), а таксама на радаўніцу, перад масьленіцай, сёмухай. На Дзяды гатавалі рытуальныя стравы (7 і болей няцотных сьвяточных і абрадавых страў). Абавязковымі былі куцьця, клёцкі, бліны, мяса, яечня. Паводле звычаю, ад кожнай стравы ў асобны посуд адкладвалі па кавалачку для нябожчыкаў і пакідалі на ноч.

## [рэдагаваць] Сучаснасьць

У сучаснай Беларусі праваслаўныя адзначаюць Дзімітраўскую памінальную суботу ў першую суботу перад 8 лістапада. Каталікі ўспамінаюць усіх памерлых вернікаў 2 лістапада. Пачынаючы з 30 кастрычніка 1988 году Дзяды набылі грамадзкую значнасьць — штогод адбываецца шэсьце на Курапаты ў памяць аб ахвярах камуністычнае улады.

Атрымана з «http://be.wikipedia.org../../../%D0%B4/%D0%B7/%D1%8F/%D0%94%D0%B7%D1%8F%D0%B4%D1%8B.html»

Катэгорыі: Каталіцкія сьвяты | Праваслаўныя сьвяты | Беларуская палітыка

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Deutsch
- English
- Polski